《大店驿时轮蹄络绎邮吏多逋感而赋此 其二》
明代·韩日缵

亦知罢困甚，其奈客程何。未遂单骑去，居然拥传过。

村墟新杞棘，帝里旧山河。目击萧条状，餐钱愧已多。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。